Муниципальное бюджетное образовательное учреждение

"Кировская основная общеобразовательная школа им. Д.И.Николаева"

Нюрбинский район

Ситимнээх саҥатын сайыннарыыга алын кылаастарга ыытыллар үлэлэр

Алын сүhүөх кылаас учуутала:

Николаева Мавра Даниловна

Аннотация

Одной из наиболее важной задачей на современном этапе обучения учащихся является развитие речевой деятельности. Навыки устной и письменной речи формируются у ребенка под влиянием многих факторов. Надо создать условия для речевой деятельности детей, для общения, для выражения своих мыслей. Развитие речи ребенка как один из показателей общего развития его личности наряду с нравственным, духовным, интеллектуальным развитием. Методы, которых я использую, оптимизируют процесс развития речи детей и способствуют развитию личности.

Тема: Оҕо ситимнээх саҥатын сайыннарыы.

Сыала: Аныгы оҕону хомоҕой тылга-өскө үөрэтии.

Актуальноhа: Билиҥҥи оскуола иннигэр саҥалыы өйдөөх-толкуйдаах, бары өттүнэн сайдыылаах, аныгы олох ирдэбилигэр бэлэмнээх оҕолору иитэн, үөрэтэн таhаарар сорук турар. Бу сорук туолуута оскуола алын суhүөҕуттэн саҕаланан барар. Онон оҕо тылын сайыннарыы уhулуччу суолталаах.

Соруктара:

1. Төрөөбут ийэ тыл кэрэтин өйдүүр, уус-уран литератураны таптыыр, кэрэхсиир, кэрэни сэргиир иэйиитин, уустаан-ураннаан толкуйдуур дьоҕурун сыыйа сайыннарыы;
2. О5о тылын-өhүн байытыы, айан кэпсээhин араастарыгар үөрэтии, ситимнээн саҥарар сатабылын утумнаахтык сайыннарыы.

Саха норуотун фольклорун, саха суруйааччыларын айымньыларын олоҕу кытта сибээстээн үөрэтии оҕо ситимнээн саҥарыытыгар, айар дьоҕуругар олук буолар. Төрөөбүт тылынан санара үөрэммит оҕо атын омук тылыттан кэлин иҥнибэт. Ааҕыы уруогун сыала: оҕо иэйиитин, санаатын тылынан сатаан этэр-суруйар дьоҕурун уhугуннарыы.

Ааҕыы уруоктарыгар уус-уран айымньыны, научнай –популярнай ыстатыйаны ааҕыыны, ааҕыллар текст ис хоhоонун, сүрүн санаатын өйдөөhүҥҥэ, тексынан үлэлиир үөрүйэхтэргэ, сатабылларга үөрэтиини сэргэ оҕо саҥарар саҥатын, суруйар тылын сайыннарар, байытар үлэ ыытабын. Ааҕыы уруоктарыгар тылы байытар үлэ араас көруҥнэрэ: айымньыттан өйдөөбөт тылы булуу, тылы текст ис хоhоонунан сирдэтэн быhаарыы, тылдьыты сатаан туттуу, ойуулуур-дьүhүннүүр уус-уран быhаарыылары, киhи майгытын-сигилитин сыаналыыр тыллары, өс хоhооннору, сомоҕо домохтору, бэргэн тэҥнээhиннэри, тыыннааҕымсытар уонна ох тыллары бэлиэтээн таба көрөргө үөрэтии тэриллэр.

Оҕо оскуолаҕа киирэригэр дорҕооннору билэн, сүhүөҕунэн ааҕан киириэхтээх. Биhиги оскуолабытыгар киирэр оҕолортон 50% -ра эрэ ааҕан киирэллэр. Саҥа оскуолаҕа киирбит оҕо текст ис хоhоонун истибититтэн эрэ өйдүүр, кэпсиир буолар.

Маҥнайгы кылааска азбуканы ааҕар оҕо бэриллибит текси бэйэтэ ааҕан ис хоhоонун өйдүөхтээх, ыйытыыга эппиэттиэхтээх. Оскуолаҕа араас та7ымнаах о5о киирэр. Сорох аа5ар, сорох оҕо буукубаны да билбэт буолуон сөп.

Айымньы ис хоhоонун кэпсээhиҥнэ кыра кылаас үөрэнээччититигэр үксүн сиhилии, кинигэҕэ хайдах суруллубутунан, ону хайдах өйдөөбүтүнэн кэпсэттэрии киэҥ практиканы ылар.

Болдьох бэлиэлэр

Ситимнээх саҥаны сайыннарыы аахпыттан ис хоhоонун сааhылаан кэпсииргэ үөрэтиииттэн саҕаланар. Үөрэнээччи саҥарар саҥатын сайыннарыы биир ньыматынан болдьох бэлиэлэринэн схема оҥоруу буолар. Схема текст ис хоhооно сааhыланыытын көрдөрөр уонна үөрэнээччи өйдөөн кэпсииригэр көмөлөhөр сыаллаах. Маҥнайгы кылааска ааҕыы уруоктарыгар болдьох бэлиэлэрин туhанан, тирэх оҥостон, оҕо бэйэтин сайыннарарын ситиhэбин.

Ааҕыы уруоктарыгар үөрэнээччи текскэ үлэлииригэр аан бастаан болҕойон ааҕар. Онтон ырытан баран, ис хоhоонунан сирдэтэн ханнык болдьох бэлиэлэрин туhанарын быhаарар, схема оҥорор. Ол кэннэ схеманан сирдэтэн сиhилии кэпсиир. Болдьох бэлиэ көмөтүнэн хоhоону оҕоҕо кыра бириэмэ иhигэр нойосуус биллэриэххэ сөп.

Хоһоон суруйууга холонуу

Оҕо ситимнээн саҥатын сайыннарыыга хоhоон суруйууга холонуу биир сүрүн оруолу ылар. Маҥнайгы кылааска оонньуу түгэннэрин киллэрэбин. Ол оонньуулар чувство ритма уонна слуховой вниманияны сайыннарар. Холобур: тыл сүhүөҕун аайы ытыспытынан таhынабыт: там-мах-тар 3 ытыс тыаhа. Манна музыкальнай слухтаах оҕолор үчүгэйдик, түргэнник оҥороллор. Строкалары сөпкө рифмалыырга үөрэтэр буоллаххына, бастатан туран учуутал бэйэтэ хоhоону ааҕар, сөбүлүүр, хоhоон тутулун билэр буолуохтаах.

Рифма диэн тугун оҕолор словарьтан көрөн быhаараллар. Рифма – хоhоон строкатын бүтэhик сүhүөхтэрин сөп тубэhиитэ буолар. Мужской рифма – строка бүтэhик сүhүөҕэ охсуулаах, женскай рифма – строка бүтэhик иннинээҕи сүhүөххэ түhэр. Н.Носов «Как Незнайка сочинял стихи» диэн кэпсээнэ ордук көмөлөөх. Оҕолор хоhоон ааҕа олорон строкалар араастаан рифмаланалларын быhаараллар.

1 2 3 4

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_ \_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

Маннайгы кылаастан саҕалаан рифмовкаҕа эрчиллии оноробут.

1. **Сүhүөҕу булуу**

Аhыы Ти Ту

лаах мэх рар

Мунну Си Ба

1. **Тылга рифманы булуу**

Дьоҕус - олус, сулус …

Ыал – тыал, сыал…

1. **Хоhоону салҕаа**

Онньоҕунан үктэнэбин

Ойуоккалыы сүүрэбин

Куруҥ тыаҕа дьиэлээхпин

Кутас, кутас …

1. **Ыраастык саҥар**

Ку-ку-ку куччугуйкаан куобахпын

Ха-ха-ха хараҥаҕа хаамабын

1. **Өйгөр толкуйдаабыт предмеккин ойуулаа**

Маҥан, бытархай, минньигэс (саахар)

1. **Хоhоону таайан суруй**

…. …. …. мичээрдиир

…. …. …. чыпчыҥныыр

Хартыынанан үлэ

Хартыынанан үлэ тылы сайыннарыыга биир сүрүн ньыма буолар. Хартыынаны оҕо бэркэ таптыыр, хартыынаны көрдөҕүнэ өйө-санаата уһуктар,тыла өссө ордук тобуллан тахсар. Хартыынаны сөптөөх кэмҥэ, сөпкө тутуннахха. Оҕо тыла сайдарыгар күүстээх тирэх буолар. Кылаас аайы хартыынанан үлэ тус-туспа сорудахтаах буолар.

**1 кылаас:**

* Хартыына аайы аат толкуйдаан суруйуу. Онтон тылынан кэпсээн оҥоруу
* Предмет бэлиэлэрин суруйуу
* Өҥҥөөх уонна өҥө суох хартыыналарынан кэпсээн оҥоруу
* Биир сюжетнай хартыынанан кэпсээн оҥоруу
* Хартыына серияларынан кэпсээн оҥоруу

**2 кылаас**:

1.Сюжетнай хартыынанан үлэ сорудаҕа ыарыыр

* Хартыыналар бэрээдэктээхтэр, кэпсээн былаана буолаллар.
* Араас хартыыналары биир темаҕа түмүү
* Хартыына сериятыгар биир хартыына суох, ону оҕо бэйэтэ толкуйдуур

2.Бэлэм текскэ тыллары эбии

**3-4 кылаас:**

* Бастакы уонна бүтэhик хартыынанан кэпсээн оҥоруу
* Аахпыт кэпсээҥҥэ былаан оҥоруу
* Бастакы уонна бүтэhик этиинэн кэпсээн оҥоруу
* Тус-туспа ис хоhоонноох, ойуулаах хартыыналарынан биир кэпсээн оҥоруу
* Художниктар хартыыналарын көрөн кэпсээн оҥоруу (темата биир)

Санааны этии

Саха оҕотугар сахалыы майгылаах уруогу тэрийии – оҕо сайдар услуобуйата. Оҕо бэйэтин санаатын холкутук толору этиэхтээх. Санааны олохтоон этэргэ үөрэтии ньымата:

1. Кэпсэтиигэ бэйэ санаатын саҕалааhын ньымата:

* Учуутал: Тоҕо? оҕо: Тоҕо диэтэххэ…
* Бэйэтин санаатын этэр: Мин санаабар…
* Ким эрэ этиитигэр олоҕуран: Коля эттэ …, мин …

1. Бэйэ санаатын олохтоон этэргэ үөрэтии:

* Тылынан дакаастааhын;
* Схема оҥоруу;
* Кинигэттэн ааҕыы;
* Ханнык эрэ чахчыга олоҕуран быhаарыы;
* Бэйэ санаатын чочуйуу;
* Бэйэ санаатын этэргэ тема иhинэн этии.

1. Кэпсэтиини көҕүлээhин:

* Ытыс таhыныы;
* Сөҕүү махтайыы;
* Тылынан хайҕааhын;
* Көҕүлүүр ыйытыыны туттуу.

1. Кэпсэтиини түмүктээhин:

* Тус бэйэ өйдөбүлүгэр, төннөн ону чуолкайдааhын;
* Бэйэҕэ инники соругу туруоруу.

Өйтөн суруйуу

Ситимнээх саҥаҕа үөрэтии сүрүн көрүҥнэринэн тылынан кэпсээһин, аахпыттан уонна өйтөн суруйуу буолар. Балартан өйтөн суруйуу үөрэтэр-иитэр суолтата олус улахан. Өйтөн суруйуу туохха барытыгар болҕомтолоох буоларга, тулалыыр эйгэни кэтииргэ, истибити, аахпыты толкуйдаан, ис хоһоонун илдьиритэн сыаналыырга үөрэтэр.

Өйтөн суруйуу – айар үлэ. Оҕо кыра эрдэҕиттэн айар толкуй дьоҕуругар ылларыахтаах. Кыра оҕо эрдэхтэн тыл баайын сайыннарбатахха, өйтөн айан суруйуу сыппах, тыла-өһө сымсах буолуо, биир тэҥ халыыптаах этиилэр баһыйыахтара. Өйтөн суруйуу тылыгар-өһүгэр, ис хоһоонугар, тема кэриҥин арыйыыга сүрүн болҕомто ууруллар. Ойуулааһын, сэһэргээһин, тойоннооһун хайдах туттулларын үөрэтэбин. Текст сүрүн санаатын, тематын, тылын-өһүн ырытыыны ыытабын.

Кыра кылаас оҕотугар тэттик өйтөн суруйуу ыытыллара ордук көдьүүстээх. Тема оҕоҕо чугас буолара ирдэнэр. Ыарырҕатар оҕоҕо, киирии чааһыгар көмөлөһөбүн эбэтэр бары куолаан суруйбут кэрчиктэрин туһанар. Кыра кылаас оҕотугар киэҥ теманы биэрбэппин.

Хас биирдии үөрэнээччи бэйэтин таһымынан сайыннын диэн хас биирдии оҕоҕо туһаайыылаах үөрэх технологиятын туһанан өйтөн суруйууга үөрэтэбин. Билигин государственнай үөрэх стандарта оҕо үөрэх дэгиттэр дьайыыларын иҥэриниэхтээх диэн сорруга сытыытык турар. Өйтөн суруйуу ньыматыгар үөрэнэн, үөрэнээччи үөрэх дэгиттэр үөрүйэхтэрин иҥэринэр:

* Оҕо киһитийии сиэрин иҥэрэр үөрүйэхтэр – суруйуохтаах тематыгар интэриэс үөскээн, сыалын өйдүүр, бу толкуйум-санаам туох суолталааҕый диэҥҥэ эппиэт була, быһаара үөрэнэр.
* Бэйэни салайар-дьаһанар үөрүйэх – үөрэнээччи өйтөн суруйууга бэлэмнэнэн, араас матырыйаалы хасыһан булар. Билэр сыалы-соругу туруорунан, үлэтин сатаан былааннана, түмүгүн сылыктыы үөрэнэр.
* Билиини-көрүүнү ыла үөрэнэр үөрүйэх – оҕо өйтөн суруйуу тематын арыйар туһуттан араас матырыйааллары туһанар. Эрдэ үөрэтиллибит билиитигэр тирэҕирэр. Атын предметтэртэн ылбыт билиитин сатаан ситимнии үөрэнэр.
* Бодоруһууну сайыннарар үөрүйэх – саха тылын, литературатын уруоктарыгар ситимнээх саҥа быһаччы бодоруһуу култууратын иҥэрэр толору кыахтаах.

Түмүк:

* Айар дьоҕуру сайыннардахха, оҕо билиитэ-көрүүтэ, интэриэһэ кэҥиир, дьулуура үрдүүр.
* Сатаан сааһылаан суруйар, чинчийэр, айымньылаахтык толкуйдуур буолар.
* Оҕо үлэлии үөрэнэр.
* Оҕо кинигэ, хаһыат ааҕара элбиир.

Туһаныллыбыт литература

Бугаев Н.И. Саха оскуолатыгар уус-уран литератураны үөрэтии туһунан санаалар. Дь-2000

Брызгалова С.М. , Романова С.Р. из опыта обучения написанию сочинений. Я.-2003

Залуцкая С.Ю. разножанровые сочинения. Я-2002

Неустроев Н.Н. , Ядрихинская А.Г. Ситимнээх саҥаны сайыннарыы. Я-1990

Попова М.А. Өйтөн суруйуу кистэлэҥнэ.